《借王介山韵送子声小学教谕》
宋代·方一夔

小儿心孔暗不开，纷纷谁是骅骝材。徐生善颂有名父，文旆新向儒宫来。

雁行趋立谁家子，捧书惊看眉间喜。我亦归谋二顷田，送老西河从此始。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。